સરદાર પટેલ યુનિવર્સિટી દ્વારા આંતર કોલેજ રમત સ્પર્ધાઓના તૈયાર કરાયેલા કેલેન્ડરમાં તારીખ લંબાવવા માટે સિન્ડિકેટ સભ્ય અલ્પેશ પુરોહિત અને એનએસયુઆઇ દ્વારા માંગણી કરવામાં આવી છે. યુનિવર્સિટીમાં હાલમાં પ્રથમ વર્ષમાં પ્રવેશ ચાલી રહ્યા છે ત્યારે સ્પર્ધાઓ શરૂ થઇ જતાં વિદ્યાર્થીઓને તૈયારી કરવાનો સમય ના મળતાં અન્યાય થશે. જેથી સ્પોર્ટસ ટીચર સાથે ફરીથી ચર્ચા કરીને કેલેન્ડરની તારીખોમાં ફેરવિચારણા કરવા માટે વાઇસ ચાન્સેલરને લેખિતમાં રજૂઆત કરવામાં આવી છે. તેમજ ટીમ લોટ્સ પડી જાય અને કોઇ કારણોસર ટીમ ભાગ ના લઇ શકે તો રૂ.૨ હજારનો દંડ નક્કી કરવામાં આવ્યો છે, જેની સામે પણ વિરોધ નોંધાવ્યો છે.